I løpet av tiden i Tønsberg søkte Stang flere embeter, uten å få noe. En gang han hadde vært i København for å fremme søknaden sin, ble skipet han reiste med stanset av et engelsk kaperskip. Stang ble imidlertid løslatt i Göteborg. Først i 1814 lyktes det ham å få et embete, nemlig som sorenskriver i Ryfylke. Som sorenskriver hadde han bolig i Stavanger, fra 1815 i bygningen som nå er Kongsgård skole.